text: Nyt hjem til veteraner i Varde
  30 marts 2015 kl. 08.27
  I dag er der første spadestik til KFUMs Soldaterrekreation, der tilbyder midlertidige boliger til tidligere udsendte soldater.
  
  Det har været et ønske gennem flere år og nu går byggeriet af et nyt hjem for veteraner så i gang.
  Byggeriet omfatter syv etværelses lejligheder samt en større renovering af det eksisterende soldaterhjem.
  Det nye Soldaterrekreation i Varde bliver en del af det eksisterende KFUM soldaterhjem, hvor værnepligtige og fastansatte siden 1981 har haft deres gang.
  Behovet for boliger til veteraner er de seneste år blevet større og derfor har der også været et ønske om, at kunne tilbyde et midlertidigt hjem.
  Byggeriet, der forventes at være færdigt i slutningen af 2015, koster omkring 10 millioner kroner og er bl.a. støttet af A.P. Møller Fonden og Folketingets Veteranpulje.
  Se og hør interviewklip med Pia Ælmholt, der er leder af KFUMs Soldaterhjem.
  Varighed 0:40
  